Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/002 NL/Gelderland-Overijssel construction) /* COM/2014/0455 final */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[1] („Regulamentul privind FEG”). 2. La 20 februarie 2014, autoritățile neerlandeze au prezentat cererea EGF/2014/002 NL/Gelderland-Overijssel construction pentru o contribuție financiară din FEG, ca urmare a disponibilizărilor înregistrate de 89 de întreprinderi care își desfășoară activitatea în diviziunea 41 NACE Rev. 2 („Construcția de clădiri”)[2] și care sunt situate în regiunile învecinate din Țările de Jos Gelderland și Overijssel, definite la nivelul NUTS 2. 3. După analizarea atentă a acestei cereri, Comisia a concluzionat, în conformitate cu dispozițiile aplicabile din Regulamentul privind FEG, că sunt îndeplinite condițiile pentru acordarea unei contribuții financiare din FEG. SINTEZA CERERII Cererea FEG: || EGF/2014/002 NL/Gelderland-Overijssel construction Stat membru: || Țările de Jos Regiunea (regiunile) vizată (vizate) (nivel NUTS 2): || NL-22 (Gelderland) și NL-21 (Overijssel) Data depunerii cererii: || 20.2.2014 Data confirmării primirii cererii: || 5.3.2014 Data cererii de informații suplimentare: || 6.3.2014 Termenul pentru furnizarea informațiilor suplimentare: || 17.4.2014 Termenul pentru finalizarea evaluării: || 10.7.2014 Criteriul de intervenție: || Articolul 4 alineatul (1) litera (b) din Regulamentul privind FEG Sectorul (sectoarele) de activitate economică (diviziunea NACE Rev. 2): || Diviziunea 41 („Construcția de clădiri”) Perioada de referință (nouă luni): || 1.3.2013-1.12.2013 Numărul de disponibilizări sau de cazuri de încetare a activității în timpul perioadei de referință: || 562 Numărul de beneficiari eligibili care ar trebui să participe la acțiuni: || 475 Bugetul pentru serviciile personalizate (EUR) || 2 601 250 Bugetul pentru punerea în aplicare a FEG (EUR) || 108 385 Bugetul total (EUR): || 2 709 635 Contribuția financiară solicitată din FEG (EUR): || 1 625 781 (60 % din bugetul total) EVALUAREA CERERII Procedura 4. Autoritățile neerlandeze au depus cererea EGF/2014/002 NL/Gelderland-Overijssel construction în termen de 12 săptămâni de la data la care au fost îndeplinite criteriile de intervenție prevăzute la alineatele (5) și (6), și anume la 20 februarie 2014. Comisia a confirmat primirea cererii în termen de două săptămâni de la data depunerii acesteia, și anume la 5 martie 2014. Comisia a solicitat informații suplimentare de la autoritățile neerlandeze la 6 martie 2014. Autoritățile neerlandeze au furnizat respectivele informații suplimentare în termen de șase săptămâni de la data solicitării. Termenul de 12 săptămâni de la data primirii cererii complete de care dispune Comisia pentru a finaliza evaluarea sa privind conformitatea cererii cu condițiile de acordare a unei contribuții financiare expiră la 10 iulie 2014. Eligibilitatea cererii Criterii de intervenție 5. Autoritățile neerlandeze au depus cererea în temeiul criteriului de intervenție prevăzut la articolul 4 alineatul (1) litera (b) din Regulamentul privind FEG, care prevede drept condiție pentru intervenție cel puțin 500 de disponibilizări într-o perioadă de referință de nouă luni în întreprinderi care își desfășoară activitatea în același sector economic definit la nivelul de diviziune NACE Rev. 2 și care sunt situate într-o regiune sau două regiuni învecinate definite la nivelul NUTS 2[3]. 6. Cererea se referă la: – 562 de lucrători concediați[4] în întreprinderi[5] care își desfășoară activitatea în diviziunea 41 NACE Rev. 2 (Construcția de clădiri) și care sunt situate în regiunile învecinate Gelderland (NL 22) și Overijssel (NL 21). – Perioada de referință de nouă luni este cuprinsă între 1 martie 2013 și 1 decembrie 2013. Calcularea disponibilizărilor și a cazurilor de încetare a activității 7. Disponibilizările au fost calculate astfel: – 215 de la data notificării individuale de către angajator privind disponibilizarea sau încetarea contractului de muncă al lucrătorului; – 347 de la data încetării de facto a contractului de muncă sau a expirării acestuia. Beneficiari eligibili 8. Numărul total de beneficiari eligibili este de 562. Legătura dintre disponibilizări și criza economică și financiară mondială abordată în Regulamentul (CE) nr. 546/2009 9. Pentru a stabili legătura dintre disponibilizări și criza financiară și economică mondială abordată în Regulamentul (CE) nr. 546/2009, autoritățile neerlandeze susțin că există mai multe motive pentru tendințele negative în producția și ocuparea forței de muncă în sectorul construcțiilor și în special în construcția de clădiri (clădiri rezidențiale și de utilitate publică), toate aceste motive fiind legate de criza economică și financiară: politica băncilor de a pune în aplicare norme mai severe privind acordarea de împrumuturi și de credite ipotecare, care a redus în mod considerabil acordarea de astfel de împrumuturi și de credite ipotecare; măsurile de austeritate ale guvernului pentru reducerea îndatorării publice și a deficitului bugetar, care au redus cheltuielile publice; precum și scăderea abruptă a prețurilor și valorilor pe piața locuințelor, ceea ce face dificilă vânzarea și cumpărarea de locuințe. 10. Autoritățile neerlandeze afirmă că sectorul financiar neerlandez este un sector global internațional, care depinde în mare măsură de investiții și de acordarea de împrumuturi și de credite ipotecare pe piețele internaționale de capital. Băncile neerlandeze au limitat posibilitățile de atragere a economiilor de capital de pe piața neerlandeză și, în consecință, nu pot finanța creditele ipotecare neerlandeze doar cu capital neerlandez. Prin urmare, băncile neerlandeze sunt dependente de piețele mondiale de capital. Sectorul financiar este obligat să acționeze conform normelor internaționale privind reducerea costurilor, investițiile de capital, reevaluarea acordării de împrumuturi, reducerea soldurilor și rezervele financiare. Graficul privind piața creditelor ipotecare pentru perioada 2008-2012 indică o încetinire semnificativă a creșterii nete anuale de la 7,2 % în 2008 la 1,9 % în 2012. Graficul 1: creșterea netă anuală a creditelor ipotecare acordate de bănci * Cifrele provin de la Banca Națională Neerlandeză[6] 11. Cifrele privind acordarea de împrumuturi pentru IMM-uri indică o tendință de scădere începând cu 2008. Figura 1: acordarea de împrumuturi pentru IMM-uri (sursa Banca Națională Neerlandeză)[7] Aproximativ 98 % din societățile neerlandeze din sectorul construcțiilor sunt întreprinderi mici și mijlocii care suferă, de asemenea, de o lipsă a creditelor care are drept rezultat numeroase falimente, conducând la disponibilizări. 12. Criza economică și financiară a obligat guvernul neerlandez să reducă deficitul bugetar și îndatorarea publică prin lansarea unui program intensiv în acest scop. Cheltuielile bugetare vor fi reduse cu 24 de miliarde EUR în 2015. Aceasta ar avea consecințe negative pentru sectorul construcțiilor întrucât reducerea cheltuielilor publice are un impact negativ direct asupra investițiilor în programe privind infrastructura și locuințele. Reducerea cheltuielilor publice de către guvernul național influențează și administrațiile provinciilor – provincia Gelderland a început să își reducă cheltuielile cu 58 de milioane EUR pe an începând cu 2011. Provincia Overijssel își va reduce cheltuielile publice cu 17,4 milioane EUR în 2014[8]. Sectorul construcțiilor este foarte dependent de piața internă regională. Tendința economică negativă cauzată de criza economică și financiară și, în consecință, reducerea programelor finanțate din bugetul public plasează sectorul construcțiilor într-o poziție vulnerabilă, care devine și mai vulnerabilă atunci când se acționează pe piața regională a provinciilor Gelderland și Overijssel. 13. Pe parcursul perioadei 2008-2013, numărul total de locuințe noi construite a scăzut cu 61 014 de unități în Țările de Jos. În provincia Overijssel, numărul de locuințe noi construite a scăzut cu 2 625 de unități, iar în provincia Gelderland, cu 7 941 de unități. Scăderea prețurilor și a numărului de locuințe noi construite a fost devastatoare pentru ocuparea forței de muncă din sectorul construcțiilor. Drept urmare, multe societăți au intrat în faliment și mulți lucrători din sectorul construcțiilor și-au pierdut locurile de muncă. Tabelul 1: Autorizații de construcție pentru locuințe noi[9] || Regiuni || 2008 || 2009 || 2010 || 2011 || 2012 || 2013 Țările de Jos || Nr. total de autorizații || 8 7198 || 72 646 || 61 028 || 55 804 || 37 370 || 26 184 Overijssel || Nr. total de autorizații || 4 937 || 4 048 || 4 504 || 3 332 || 2 711 || 2 312 Gelderland || Nr. total de autorizații || 12 199 || 9 417 || 8 342 || 8 656 || 5 753 || 4 258 Evenimente care conduc la disponibilizări și cazuri de încetare a activității 14. În Țările de Jos, din 2008 și până în prezent, sectorul construcțiilor înregistrează o scădere continuă a producției (cu o ușoară revenire numai în anul 2011) ca urmare a crizei economice și financiare. În 2012, producția a scăzut cu 10,2 % în domeniul construcțiilor de clădiri (diviziunea 41 NACE Rev.2)[10] comparativ cu 2011. În 2013 această tendință negativă a continuat, întrucât producția a scăzut cu încă 10 % în luna martie[11]. Tabel: Cifra de afaceri anuală în domeniul construcțiilor de clădiri în funcție de dimensiunea societății Ramură (SBI 2008) || Perioada || Toate tipurile de societăți || Întreprinderi mici || Întreprinderi medii || Întreprinderi mari Construcția de clădiri || 2008 || 10,5 || 16,6 || 11,6 || 6,6 Construcția de clădiri || 2009 || -7,9 || 3,5 || -13,0 || -8,2 Construcția de clădiri || 2010 || -11,9 || -5,6 || -17,1 || -10,1 Construcția de clădiri || 2011 || 3,1 || 8,6 || 7,1 || -3,9 Construcția de clădiri || 2012 || -10,1 || -10,4 || -12,7 || -7,4 15. În primele două trimestre din anul 2013, 28 000 de locuri de muncă s-au pierdut[12] în sectorul construcțiilor în Țările de Jos. Figura de mai jos indică faptul că numărul anual de locuri de muncă pierdute în sectorul construcțiilor a fost de departe cel mai ridicat. 16. Tendința negativă în ceea ce privește producția și ocuparea forței de muncă în Țările de Jos s-a resimțit în mod special în provinciile Gelderland și Overijssel unde există un număr considerabil de societăți de construcții. În 2012, în Gelderland, aproximativ 15 500 de astfel de societăți au fost active, iar în Overijssel, aproximativ 7 500[13]. Tabelul următor indică cifrele privind producția din sectorul construcțiilor în ambele provincii pentru perioada 2008-2013[14]. An || 2008 || 2009 || 2010 || 2011 || 2012 || 2013 || 2014* Gelderland || 7 835 || 7 480 || 6 615 || 7 296 || 6 921 || 6 330 || 6 155 Overijssel || 4 169 || 3 745 || 3 795 || 3 877 || 3 519 || 3 390 || 3 395 # în milioane EUR * Estimări Impactul așteptat al disponibilizărilor cu privire la economia și ocuparea forței de muncă la nivel național, regional sau local 17. Aproximativ 60 000 de persoane sunt angajate în sectorul construcțiilor în Gelderland, ceea ce reprezintă 6,3 % din totalul populației active[15]. În Overijssel, 39 500 de persoane sunt angajate în sectorul construcțiilor, ceea ce reprezintă aproximativ 7,3 % din populația activă[16]. Contribuția sectorului construcțiilor la PIB-ul provinciei Gelderland a fost de 12 % în 2011, iar la PIB-ul național, de 10 %. În Overijssel, contribuția sectorului construcțiilor la PIB a fost de 8,4 %[17]. Tabel: Cifrele PIB-ului regional pentru sectorul construcțiilor Obiect || Ramuri || Regiuni || Perioada || Valoare în milioane EUR PIB || Toate activitățile economice || Țările de Jos || 2011 || 536 618 PIB || Toate activitățile economice || Overijssel || 2011 || 31 984 PIB || Toate activitățile economice || Gelderland || 2011 || 54 186 PIB || Sectorul construcțiilor || Țările de Jos || 2011 || 28 986 PIB || Sectorul construcțiilor || Overijssel || 2011 || 2 449 PIB || Sectorul construcțiilor || Gelderland || 2011 || 3 559 Aceste cifre privind ocuparea forței de muncă și PIB-ul ilustrează faptul că sectorul construcțiilor joacă un rol important în economia și pe piața muncii la nivel de provincie. Prin urmare, se așteaptă ca disponibilizările în acest sector să aibă un impact negativ semnificativ asupra economiei locale și regionale și, respectiv, asupra nivelurilor de ocupare a forței de muncă. 18. În Overijssel și Gelderland, s-a observat o creștere semnificativă a disponibilizărilor în sectorul construcțiilor și, comparativ cu cifrele de la nivel național, numărul șomerilor în ambele provincii reprezintă 39 % din numărul total de disponibilizări în 2012. Tabelul indică creșterea numărului de șomeri pe lună pe parcursul unei perioade de trei ani[18]. Tabel: Numărul de disponibilizări în sectorul construcțiilor || I || F || M || A || M || I || I || A || S || O || N || D 2011 || 5 572 || 4 998 || 4 461 || 4 072 || 3 932 || 4 479 || 4 496 || 4 189 || 4 162 || 4 287 || 4 526 || 5 574 2012 || 5 961 || 6 184 || 5 825 || 5 614 || 5 580 || 5 643 || 6 270 || 6 486 || 6 474 || 6 712 || 7 404 || 9 060 2013 || 10 136 || 10 518 || 10 416 || 9 945 || 9 592 || 9 410 || 10 285 || 10 197 || 10 200 || 9 550 || 10 165 || 11 681 Cifrele indică situația dramatică din sectorul construcțiilor din ambele provincii. Șomajul în sector crește rapid cu un vârf puternic începând din decembrie 2012 până în martie 2013, dată după care nu se mai înregistrează nicio schimbare. Beneficiarii vizați și acțiunile propuse Beneficiarii vizați 19. Numărul estimat al beneficiarilor eligibili preconizați a participa la măsuri este de 475. 20. Defalcarea participanților preconizați în funcție de sex, naționalitate și grupă de vârstă este următoarea: Categorie || Număr de beneficiari vizați Sex: || Bărbați: || 440 || (92,6 %) || Femei: || 35 || (7,4 %) Naționalitate: || resortisanți UE: || 475 || (100 %) || resortisanți non-UE: || 0 || (0 %) Grupa de vârstă: || 15-24 de ani: || 15 || (3,1 %) || 25-29 de ani: || 46 || (9,7 %) || 30-54 de ani: || 310 || (65,3 %) || 55-64 de ani: || 104 || (21,9 %) || peste 64 de ani: || 0 || (0 %) Acțiuni propuse 21. Serviciile personalizate care trebuie să fie furnizate lucrătorilor disponibilizați constau din următoarele acțiuni care se combină pentru a forma un pachet coordonat de servicii personalizate care au ca obiectiv reintegrarea lucrătorilor disponibilizați pe piața muncii: (1) Asistență pentru căutarea unui loc de muncă și preluări (a) începând cu o preluare intensivă a tuturor participanților, verificarea competențelor, abilităților și ambițiilor acestora și determinarea opțiunilor viitoare (b) asistență pentru căutarea unui loc de muncă – un program personalizat oferit tuturor participanților persoane fizice: un sprijin activ de tip front office, care cuprinde gruparea tuturor documentelor necesare căutării unui loc de muncă și transferului la un loc de muncă, cursuri intensive de formare profesională, evenimente privind cariera, precum și care inițiază un punct de servicii pentru sectorul construcțiilor și contactarea intensă a angajatorilor (2) Măsuri de formare și de reconversie profesională Facilități de formare și reconversie profesională și măsuri suplimentare pentru sectorul construcțiilor și pentru noi profiluri profesionale. Aceste măsuri reprezintă un element important al proiectului în scopul obținerii unor mai multe oportunități pe piața muncii pentru lucrătorii disponibilizați. Se realizează o diferențiere între formarea profesională în cadrul sau în afara sectorului construcțiilor. În cadrul sectorului (pe baza rezultatelor unui proiect anterior finanțat de FEG), autoritățile neerlandeze intenționează să transforme lucrătorii disponibilizați în „profesioniști policalificați”, ceea ce se consideră că va contribui în mod semnificativ la oportunitățile de pe piața muncii ale persoanelor vizate. Formarea profesională în afara sectorului construcțiilor trebuie să ia în considerare posibilitățile și experiențele profesionale ale candidaților. Oportunități există în sectorul transporturilor, dar și în sectoare conexe celui al construcțiilor, cum ar fi transporturile în sectorul construcțiilor, activitățile de instalare și demolarea componentelor din azbest. Lucrătorilor disponibilizați li se vor oferi numai în cazuri excepționale cursuri de pregătire profesională în sectoare complet diferite de cel al construcțiilor sau al sectoarelor conexe. Cu toate că se bazează pe experiența pozitivă dobândită în urma unui proiect anterior finanțat de FEG, în cadrul căruia anumite persoane au beneficiat de o reconversie profesională în sectorul serviciilor medicale și au găsit locuri de muncă în respectivul sector, această opțiune se va menține, de asemenea, deschisă pe parcursul punerii în aplicare. Exemple de formare/reconversie profesională sunt: (a) reconversia profesională a unui lucrător din sectorul construcțiilor (tâmplar) într-un meseriaș policalificat transmițând acestuia abilități de zidar sau de instalator; (b) reconversia profesională a unui lucrător din sectorul construcțiilor pentru a lucra în sectorul transporturilor; (c) formarea profesională a lucrătorului din sectorul construcțiilor într-un sector nou, cum ar fi sectorul serviciilor medicale, ca lucrător în serviciul de ambulanță, sau în profesiile de grădinărit/agricole. (3) Asistență pentru plasarea personalului disponibilizat Plasarea personalului disponibilizat este utilizată pentru a oferi participanților posibilitatea de a lucra în sectoare diferite de cel al construcțiilor în care au lucrat înainte de a deveni șomeri. Pentru a decide dacă o persoană este capabilă cu adevărat să facă o schimbare de carieră și care program educațional ar trebui urmat, se vor utiliza instrumente precum orientarea și consilierea profesională. Rezultatul orientării profesionale pentru candidat poate să fie un program de formare profesională cel mai probabil în afara sectorului construcțiilor. În cadrul punerii în aplicare, autoritățile neerlandeze vor utiliza de asemenea instrumentele de plasare a personalului disponibilizat pentru a pregăti candidații pentru piața muncii în general. Mulți participanți la proiect au o experiență de muncă îndelungată în sectorul construcțiilor și nu sunt obișnuiți să candideze pentru un loc de muncă sau să elaboreze CV-uri sau utilizeze mijloacele de comunicare sociale pentru candidaturile pentru locuri de muncă. Proiectul va oferi asistență cu privire la aceste instrumente. (4) Platformă de mobilitate Aceasta constă în crearea unei platforme flexibile atât pentru persoanele care caută un loc de muncă, cât și pentru angajatorii care oferă locuri de muncă (temporare). Acest serviciu poate să fie utilizat pentru organizarea unor acțiuni flexibile. Lucrătorii care au beneficiat de o reconversie profesională vor dobândi în acest mod noi experiențe profesionale necesare și se vor putea prezenta ei înșiși unor noi angajatori. Costurile bugetate sunt destinate creării platformei de mobilitate și contactării societăților care doresc să participe. Costurile bugetate includ costurile cu forța de muncă, costurile cu chiriile și cu alte facilități necesare (site, relații cu publicul, publicație privind locurile de muncă etc.). Astfel platforma de mobilitate va căuta locuri de muncă (temporare) pentru participanții la proiect. În cazul în care o persoană a urmat un program de formare profesională, aceasta va fi probabil înregistrată pe platforma de mobilitate în scopul de a găsi un loc de muncă. Uneori, un candidat poate să fie încadrat într-un loc de muncă imediat după încheierea programului de formare profesională, de exemplu ca rezultat al unui stagiu sau al dobândirii de experiență profesională într-o societate în cadrul respectivului program de formare profesională. Candidații pot să fie înscriși, de asemenea, pe platforma de mobilitate imediat după preluare. Autoritățile neerlandeze estimează că aproximativ 225 de participanți la proiect vor fi înscriși pe platforma de mobilitate și vor găsi un loc de muncă prin intermediul acestui instrument. 22. Acțiunile propuse descrise mai sus constituie măsuri active pe piața muncii în cadrul acțiunilor eligibile prevăzute la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială. 23. Autoritățile neerlandeze au furnizat informațiile necesare privind acțiunile care sunt obligatorii pentru întreprinderile vizate în virtutea legislației naționale sau în temeiul contractelor colective de muncă. Ele au confirmat că o contribuție financiară din partea FEG nu va înlocui aceste acțiuni. Bugetul estimat 24. Valoarea totală a costurilor estimate este de 2 709 635 EUR, cuprinzând cheltuieli cu serviciile personalizate de 2 601 250 EUR și cheltuieli cu activitățile pregătitoare, de gestionare, de informare și publicitate, precum și de control și raportare în valoare de 108 385 EUR. 25. Contribuția financiară totală solicitată din FEG este de 1 625 781 EUR (60 % din totalul costurilor). Acțiuni || Numărul estimat al participanților || Costul estimat per participant (EUR) || Costuri totale estimate (EUR); (% din total) Servicii personalizate [acțiuni în temeiul articolului 7 alineatul (1) literele (a) și (c) din Regulamentul privind FEG] Asistență pentru căutarea unui loc de muncă || 475 || 1 665 || 790 875 Preluări || 475 || 515 || 244 625 Formare și reconversie profesională: a. Formare și reconversie profesională în sectorul construcțiilor b. Formare și reconversie profesională în sectoare conexe c. Formare profesională în afara sectorului construcțiilor || 75 50 25 || 5 000 6 500 12 710 || 375 000 325 000 317 750 Asistență pentru plasarea personalului disponibilizat || 50 || 3 355 || 167 750 Platformă de mobilitate || 225 || 1 691,78 || 380 650 Subtotal (a): || – || – || 2 601 250 Activitățile pregătitoare, de gestionare, de informare și promovare, de control și raportare: 1. Activități pregătitoare || – || 0 2. Activități de gestionare || – || 27 096 3. Activități de informare și promovare || – || 27 096 4. Activități de control și raportare || – || 54 193 Subtotal (c): || – || 108 385;(4 %) Costuri totale (a + c): || – || 2 709 635 Contribuția din FEG (60 % din costurile totale) || – || 1 625 781 26. Costul acțiunilor identificate ca acțiuni în temeiul articolului 7 alineatul (1) litera (b) din Regulamentul privind FEG este de 0 EUR și, prin urmare, nu depășește 35 % din costurile totale ale pachetului coordonat de servicii personalizate. Perioada de eligibilitate a cheltuielilor 27. Autoritățile neerlandeze au început să furnizeze servicii personalizate beneficiarilor vizați la 1 februarie 2014. Cheltuielile aferente acțiunilor menționate la punctul 25, subtotal (a) vor fi prin urmare eligibile pentru o contribuție financiară din FEG între 1 februarie 2014 și 20 februarie 2016. 28. Autoritățile neerlandeze au început să genereze cheltuielile administrative pentru punerea în aplicare a FEG la 1 februarie 2014. Cheltuielile cu activitățile pregătitoare, de gestionare, de informare și promovare, precum și de control și raportare vor fi, prin urmare, eligibile pentru o contribuție financiară din FEG între 1 februarie 2014 și 20 august 2016. Complementaritatea cu acțiunile finanțate din fonduri naționale sau ale Uniunii 29. Autoritățile neerlandeze au menționat că măsurile descrise mai sus care beneficiază de o contribuție financiară din FEG nu vor beneficia de o contribuție financiară și din alte instrumente financiare ale Uniunii. 30. Sursele naționale de prefinanțare sau cofinanțare sunt reprezentate de subvenția de 250 000 EUR pe care provincia Overijssel a acordat-o pentru a sprijini activitățile de reintegrare profesională finanțate de FEG destinate foștilor salariați, precum și de fondurile asigurate de partenerii sociali (O&O fondsen) care vor adăuga restul necesarului de cofinanțare (și anume 833 854 EUR). Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale 31. Autoritățile neerlandeze au indicat că pachetul coordonat de servicii personalizate a fost stabilit prin consultări cu sindicatele și cu patronatele. Partenerii sociali din sectorul construcțiilor din Țările de Jos participă la gestionarea instituțiilor de învățământ. Cadrele didactice din aceste instituții gestionează facilitățile de formare profesională și de învățământ din sector. Biroul tehnic pentru sectorul construcțiilor care a inițiat cererea este de asemenea administrat de partenerii sociali. La 3, 5 și 16 decembrie 2013, în provincia Overijssel, respectiv la 20 decembrie 2013, în provincia Gelderland, s-au organizat mai multe reuniuni regionale cu reprezentanții sectorului construcțiilor și cu societățile de construcții. Părțile în cauză, împreună cu Institutul de administrare a asigurărilor pentru lucrătorii salariați (UWV) au evaluat natura și amploarea problemei și au conceput măsuri pentru a ajuta lucrătorii disponibilizați să fie reintegrați profesional, nu în ultimul rând prin depunerea unei cereri de sprijin de la FEG. Sistemele de gestionare și de control 32. Cererea conține o descriere detaliată a sistemului de gestionare și control care specifică responsabilitățile organismelor implicate. Țările de Jos au informat Comisia cu privire la faptul că respectiva contribuție financiară va fi gestionată și controlată de aceleași organisme care gestionează și controlează FSE. Angajamentele furnizate de statul membru în cauză 33. Autoritățile neerlandeze au oferit toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la măsurile propuse și punerea în aplicare a acestora; – cerințele stipulate în legislația națională și în cea a UE privind disponibilizările colective au fost respectate; – în cazul în care întreprinderile care au efectuat concedieri și-au continuat activitatea după respectivele concedieri, acestea și-au respectat obligațiile legale care reglementează disponibilizările și au luat măsuri corespunzătoare pentru salariații lor; – măsurile propuse vor furniza sprijin pentru lucrătorii persoane fizice și nu vor fi utilizate pentru restructurarea societăților sau sectoarelor; – măsurile propuse nu vor primi sprijin financiar de la alte fonduri sau instrumente financiare ale Uniunii și se va împiedica orice dublă finanțare; – măsurile propuse vor fi complementare cu măsurile finanțate din fondurile structurale; – contribuția financiară din FEG va respecta normele procedurale și materiale ale Uniunii privind ajutorul de stat. IMPLICAȚII BUGETARE Propunere bugetară 34. FEG nu trebuie să depășească o valoare maximă anuală de 150 de milioane EUR (la nivelul prețurilor din 2011), astfel cum se stipulează la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[19]. 35. După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea unei sume de 1 625 781 EUR din FEG, care reprezintă 60 % din costurile totale ale măsurilor propuse, în scopul de a furniza o contribuție financiară pentru cerere. 36. Decizia propusă de mobilizare a FEG va fi adoptată în comun de Parlamentul European și de Consiliu, astfel cum se stipulează la punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[20]. Actele conexe 37. În același timp cu prezentarea propunerii de decizie de a mobiliza FEG, Comisia va prezenta Parlamentului European și Consiliului și o propunere de transfer a liniei bugetare corespunzătoare pentru suma de 1 625 781 EUR. 38. În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/002 NL/Gelderland-Overijssel construction) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2002[21], în special articolul 15 alineatul (4), având în vedere propunerea Comisiei Europene, acționând în conformitate cu procedura prevăzută la punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[22], întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor disponibilizați și persoanelor care desfășoară activități independente a căror activitate a încetat ca urmare a unor schimbări structurale majore intervenite în structura comerțului mondial, generate de globalizare, și pentru a le oferi asistență în reintegrarea pe piața muncii. (2) FEG nu trebuie să depășească o sumă maximă anuală de 150 de milioane EUR (la nivelul prețurilor din 2011), astfel cum se stipulează la articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020[23]. (3) La 20 februarie 2014, Țările de Jos au depus o cerere de mobilizare a FEG în ceea ce privește disponibilizările care au avut loc în 89 de întreprinderi care își desfășoară activitatea în diviziunea 41 NACE Rev. 2 („Construcția de clădiri”)[24] și care sunt situate în regiunile învecinate de nivel NUTS 2 Gelderland și Overijssel și a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG prevăzute la articolul 13 din Regulamentul (UE) nr. 1309/2013. (4) În consecință, ar trebui mobilizat FEG pentru a oferi o contribuție financiară în valoare de 1 625 781 EUR ca răspuns la cererea depusă de Țările de Jos, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, se mobilizează FEG pentru alocarea sumei de 1 625 781 EUR sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] JO L 154, 21.6.2003, p.1, astfel cum a fost modificat prin Regulamentul (UE) nr. 31/2011 al Comisiei. [4] În sensul articolului 3 litera (a) din Regulamentul privind FEG. [5] Pentru lista întreprinderilor vizate și numărul de lucrători concediați în fiecare întreprindere, a se vedea anexa. [6] Sursa:http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp [7] Kredietverlening aan het MKB stuurgroep kredietverlening 2 mei 2012 (împrumuturi acordate de către bănci întreprinderilor mici și mijlocii). [8] http://www.gelderland.nl/smartsite.dws?id=10825 (Articol privind bugetul și reducerea cheltuielilor publice de către provincia Gelderland); http://www.overijssel.nl/bestuur/overijssel/begroting-overijssel/ (Articol privind bugetul și reducerea cheltuielilor publice de către provincia Overijssel). [9] http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D 3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T [10] http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D4=19,24,29,34,l&HDR=T,G1&STB=G2,G3&VW=T [11] http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D3=0&D4=118%2c135%2c138-145&HDR=T&STB=G1%2cG2%2cG3&VW=T (Evoluția cifrei de afaceri în sectorul construcțiilor). [12] http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm [Ocuparea forței de muncă în sector (disponibil numai în neerlandeză)]. [13] Cifrele din 2012: date statistice din Overijssel și date statistice din Gelderland (http://www.gelderland.databank.nl/ și http://www.overijssel.nl/overijssel/cijfers-kaarten/databank-overijssel/). Cifrele BEI privind producția regională din „Expectations of production and employment in the construction industry 2014” („Estimările privind producția și ocuparea forței de muncă în industria construcțiilor pentru 2014”). [14] Sursa: Institutul Economic pentru Cercetare în Sectorul Construcțiilor al BEI. Cifre privind producția în 2008-2013. [15] Biroul de cercetare economică al provinciei Gelderland. Date statistice ale provinciei Gelderland. http://www.gelderland.databank.nl/ [16] Baza de date a provinciei Overijssel. Numărul de locuri de muncă în sectorul construcțiilor în 2012. http://overijssel.databank.nl/ [17] http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D4=l&HDR=T,G3&STB=G1,G2&VW=T – Contribuția sectorului construcțiilor la PIB-ul provinciilor Gelederland și Overijssel [18] Cifrele UWV(Institutul pentru sistemele de prestații pentru angajați) privind provinciile Gelderland și Overijssel. [19] JO L 347, 20.12.2013, p. 884. [20] JO C 373, 20.12.2013, p. 1. [21] JO L 347, 20.12.2013, p. 855. [22] JO C 373, 20.12.2013, p. 1. [23] JO L 347, 20.12.2013, p. 884. [24] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). ANEXĂ Întreprindere în care lucrătorii sunt disponibilizați || Regiunea în care se află locul de muncă al lucrătorilor disponibilizați || Numărul de lucrători disponibilizați în fiecare întreprindere || Metoda (metodele) de calcul al numărului de disponibilizări A. Beverwijk en Zonen B.V. || Overijssel (NL21) || 3 || 2 Aan de Stegge Presolid Home Bv || Overijssel (NL21) || 2 || 2 Aannemers- en Staalconstructiebedrijf Aan de Stegge B.V. || Overijssel (NL21) || 13 || 2 Aannemersbedrijf Bramer BV || Overijssel (NL21) || 6 || 2 Aannemersbedrijf G. Bronkhorst en Zn Bv || Gelderland (NL22) || 20 || 3 Aannemersbedrijf H. De Bondt Ede Bv || Gelderland (NL22) || 7 || 3 Aannemersbedrijf H.J.W. Beijers V.O.F. || Gelderland (NL22) || 2 || 2 Aannemersbedrijf Haafkes Veldwachter BV || Overijssel (NL21) || 3 || 2 Aannemersbedrijf Haarman || Gelderland (NL22) || 1 || 2 Aannemersbedrijf Hoenderboom Bv || Gelderland (NL22) || 12 || 3 Aannemersbedrijf Horenberg B.V. || Overijssel (NL21) || 8 || 2 Aannemersbedrijf J.Valk & Zonen B.V. || Overijssel (NL21) || 3 || 2 Aannemersbedrijf Rijsdijk || Gelderland (NL22) || 1 || 2 Aannemersbedrijf Rougoor Bv || Gelderland (NL22) || 2 || 3 Aannemingsbedrijf Boks vof || Gelderland (NL22) || 1 || 3 Aannemingsbedrijf E.G.J. Steggink B.V. || Overijssel (NL21) || 1 || 2 Aannemingsbedrijf HJ te Selle Bv || Gelderland (NL22) || 1 || 2 Aannemingsbedrijf J.A. van Boxtel B.V. || Gelderland (NL22) || 3 || 2 Aannemingsbedrijf Mecklenfeld B.V. || Overijssel (NL21) || 7 || 2(1 lucrător),3(6 lucrători) Aannemingsbedrijf Neijenhuis Bv || Gelderland (NL22) || 11 || 3 Aannemingsbedrijf van Kessel B.v. || Gelderland (NL22) || 1 || 3 Aannemingsmaatschappij Olde-Rikkert Bv || Overijssel (NL21) || 46 || 2(2 lucrători),3(44 de lucrători) AB Bouwservice Oost Nederland B.V. || Gelderland (NL22) || 1 || 2 Allure Bouw Bv || Overijssel (NL21) || 26 || 3 B.v. aannemingsmaatschappij v/h P.Poeles || Overijssel (NL21) || 8 || 3 Bergman Aannemersbedrijf || Gelderland (NL22) || 1 || 3 Beton-, Onderhoud-en Uitzet Werken Beerdsen || Gelderland (NL22) || 3 || 3 Bouw- en Aannemingsbedrijf Rijswijk Bv || Gelderland (NL22) || 4 || 3 Bouw- en Handelscentrum G.H. Bruggink B.V. || Gelderland (NL22) || 1 || 2 Bouwbedrijf EBU Doetinchem B.V. || Gelderland (NL22) || 7 || 2 Bouwbedrijf Gebr. Kamphuis B.V. || Overijssel (NL21) || 14 || 2 Bouwbedrijf Gebroeders Kleinjan Bv || Overijssel (NL21) || 10 || 3 Bouwbedrijf H.J. Klomps B.V. || Gelderland (NL22) || 9 || 2 Bouwbedrijf Heimensen BV || Gelderland (NL22) || 5 || 2 Bouwbedrijf Hulshof || Overijssel (NL21) || 7 || 2 Bouwbedrijf IJzerman Heerde B.V. || Gelderland (NL22) || 1 || 2 Bouwbedrijf J H Scholten B.v. || Overijssel (NL21) || 6 || 3 Bouwbedrijf J. Heldoorn B.V. || Overijssel (NL21) || 1 || 2 Bouwbedrijf Kampman B.V. || Gelderland (NL22) || 4 || 2 Bouwbedrijf Louis Wijnhout B.V. || Gelderland (NL22) || 1 || 2 Bouwbedrijf Middelhuis & Wopereis B.v. || Gelderland (NL22) || 7 || 3 Bouwbedrijf Ottenhof BV || Overijssel (NL21) || 5 || 2 Bouwbedrijf Regeling bv || Overijssel (NL21) || 36 || 3 Bouwbedrijf Roosdom Tijhuis Rijssen B.V. || Overijssel (NL21) || 2 || 2 Bouwbedrijf Sprong BV || Gelderland (NL22) || 11 || 3 Bouwbedrijf 't Woud Bv || Gelderland (NL22) || 15 || 3 Bouwbedrijf Thus-Heebing B.V. || Gelderland (NL22) || 1 || 2 Bouwbedrijf Van Swaay || Gelderland (NL22) || 1 || 2 Bouwbedrijf Verploegh BV || Gelderland (NL22) || 1 || 2 Bouwbedrijf Wensink & Prins BV || Overijssel (NL21) || 6 || 2 Bouwcollectief Voorstonden Bv || Gelderland (NL22) || 8 || 3 Bouwlijn Van Dijk B.V. || Gelderland (NL22) || 1 || 2 Bouwonderneming Hoppen BV || Overijssel (NL21) || 1 || 2 Broekhuizen Kabo B.V. || Gelderland (NL22) || 2 || 2 De Vree en Sliepen BV || Gelderland (NL22) || 1 || 2 De Zeeuw BV || Gelderland (NL22) || 1 || 2 Design Bouw B.V. || Overijssel (NL21) || 6 || 2 Dijkhuis Aannemersbedrijf BV || Overijssel (NL21) || 1 || 2 Dst Bouw Management International Bv || Overijssel (NL21) || 1 || 3 Gebr. van der Geest B.V. || Overijssel (NL21) || 1 || 2 Gebrs Lukkassen Metselwerk Bv || Gelderland (NL22) || 45 || 3 Giesbers-Arnhem Bouw B.V. || Gelderland (NL22) || 3 || 2 Giesbers-Wijchen Bouw B.V. || Gelderland (NL22) || 1 || 2 Groothuis bouwgroep || Overijssel (NL21) || 1 || 2 Hegeman Bouw Vriezenveen B.V. || Overijssel (NL21) || 5 || 2 Henk Selles Bouwbedrijf || Overijssel (NL21) || 1 || 2 Hoffman Bouwbedrijf B.V. || Gelderland (NL22) || 8 || 2 Hoornstra Bouw B.V. || Gelderland (NL22) || 5 || 2 Kempink Bouwbedrijf Bv || Gelderland (NL22) || 11 || 3 || Gelderland (NL22) || 2 || 2 Klein Haar aannemersbedrijf || Gelderland (NL22) || 4 || 2 Koopmans Bouwgroep B.V. || Overijssel (NL21) || 7 || 2 Kraay aannemingsbedrijf bv || Gelderland (NL22) || 15 || 3 Plegt-Vos Bouwgroep B.V. || Overijssel (NL21) || 2 || 2 Prefab totaal BV || Overijssel (NL21) || 23 || 3 Rots Bouw B.V. || Gelderland (NL22) || 7 || 2 Rtw Bv || Overijssel (NL21) || 7 || 3 Stenfert Spantbouw B.V. || Gelderland (NL22) || 1 || 2 Temmink bouwbedrijf || Overijssel (NL21) || 2 || 2 Tomberg Funderingen en Onderbouw BV || Gelderland (NL22) || 2 || 3 Van Benthem's Aannemingsbedrijf Bv || Overijssel (NL21) || 1 || 2 Van Dijk Bouw B.V. || Gelderland (NL22) || 4 || 2 || Overijssel (NL21) || 5 || 2 Van Dijk Bouw Twente B.V. || Overijssel (NL21) || 2 || 2 Van Driesten Harskamp Bouwbedrijf B.V. || Gelderland (NL22) || 1 || 2 Van Kessel Bouw Bv || Gelderland (NL22) || 1 || 2 Vastbouw Oost BV || Overijssel (NL21) || 1 || 2 Veluwezoom Verkerk Bouw B.V. || Gelderland (NL22) || 19 || 2 VOF Oleander || Overijssel (NL21) || 4 || 3 Wam & van Duren Bouwgroep BV || Gelderland (NL22) || 1 || 2 Numărul total al lucrătorilor care sunt disponibilizați Numărul total de întreprinderi || || 562 || 89